**David Forde** (født 20. desember 1979 i Galway) er en irsk fotballspiller som spiller målvakt for den engelske klubben Millwall FC. Han har tidligere spilt for klubbene Galway United FC, Derry City FC og Cardiff City FC samt flere andre klubber på låneopphold. Han var også en del av Irlands tropp under EM i fotball 2012.

Klubbkarriere
-------------

Forde begynte sin fotballkarriere hos Galway United FC i 1999, hvor han fikk sin debut i League of Ireland Premier Division den 3. september samme år. Etter å ha spilt 38 seriekamper frem til 2001 meldte han overgang til den walisiske klubben Barry Town FC, hvor han tilbragte én sesong før han ble solgt til den engelske klubben West Ham United FC i februar 2002 for £75 000 pund. Forde var i utgangspunktet tiltenkt rollen som en andremålvakt bak Englands landslagsspiller David James, men ble skjøvet ned som tredjevalg da Raimond van der Gouw ble hentet inn sommeren 2002.

Ved begynnelsen av 2002/2003-sesongen ble Forde satt på utlånslista av manager Glenn Roeder, og i løpet av 2003 var han innom både irske Derry City FC og engelske Barnet FC. I 2004 meldte han overgang tilbake til Galway United, hvor han igjen fikk fast førstelagsspill og noterte seg for 22 seriekamper. I forkant av 2005-sesongen ble han hentet tilbake til Derry City, men denne gangen på en permanent overgang. Der hjalp han klubben til to strake andreplasser i serien og finaleseier i FAI Cup i 2006. 

### Cardiff City

Den 5. desember 2006 ble det klart at Forde hadde skrevet under på en kontrakt på to og ett halvt år med Cardiff City FC i Football League Championship. Hos Cardiff tok han opp kampen om førstelagsplassen med Neil Alexander, og mot slutten av 2006/2007-sesongen fikk han spille flere seriekamper for Cardiff ettersom Alexander ble sluppet av klubben grunnet uenigheter om hans kontrakt. Den påfølgende sesongen ble det ventet at Forde skulle ta opp kampen om førstelagsplassen mot hans utfordrere Michael Oakes og Ross Turnbull, men han ble i stedet satt på utlånslisten.

I august 2007 ble Forde lånt ut til Luton Town FC i én måned, hvor han spilte fem seriekamper. Han returnerte deretter til Cardiff, hvor han i realiteten var femtevalg om keeperplassen bak nevnte Oakes og Turnbull samt innleide Kasper Schmeichel og Peter Enckelman. I januar 2008 ble han så lånt ut til AFC Bournemouth, et korttidslån som siden ble omgjort til å vare ut vårsesongen.

### Millwall

Sommeren 2008 ble kontrakten med Cardiff sagt opp, og i juni skrev han under på en toårskontrakt med Millwall FC i Football League One. Forde etablerte seg raskt som klubbens førstevalg på målvaktsplassen, og var en markant faktor til at Millwall nådde playoffspill i 2008/2009-sesongen. Klubben tapte omsider finalen i playoff mot Scunthorpe United FC, men vant den samme finalen i 2009/2010-sesongen mot Swindon Town FC og rykket dermed opp til Football League Championship.

Landslagskarriere
-----------------

Forde fikk sin landslagsdebut for det irske herrelandslaget i Nations Cup mot Nord-Irland den 24. mai 2011 (5–0), hvor han kom inn som innbytter for Shay Given og holdt målet rent. Han ble deretter tatt ut i EM-troppen i Polen og Ukraina av landslagstrener Giovanni Trapattoni, hvor Irland ble trukket i gruppe C sammen med Spania, Italia og Kroatia.

Meritter
--------

Derry City
* FAI Cup (1): 2006
* League of Ireland Cup (2): 2005, 2006

Referanser
----------

1. ↑  BBC.co.uk – Hammers sign Barry keeper (Publisert 31. januar 2002, besøkt 4. juni 2012)
2. ↑  BBC.co.uk – Forde completes Bluebirds switch (Publisert 1. januar 2007, besøkt 4. juni 2012)
3. ↑  BBC.co.uk – Cardiff's Forde loaned to Luton (Publisert 24. august 2007, besøkt 4. juni 2012)
4. ↑  BBC.co.uk – Keeper Forde makes Millwall move (Publisert 5. juni 2008, besøkt 4. juni 2012)
5. ↑  RTÉ.ie – As It happened: Rep Ireland 5-0 Nth Ireland (Publisert 24. mai 2011, besøkt 4. juni 2012)
6. ↑  FAI.ie – EURO 2012 squad named (Publisert 7. mai 2012, besøkt 31. mai 2012)

Eksterne lenker
---------------

* (en) David Forde – UEFA Rediger på Wikidata

* (en) David Forde – Transfermarkt Rediger på Wikidata

* (en) David Forde – national-football-teams.com Rediger på Wikidata

* (en) David Forde – WorldFootball.net Rediger på Wikidata

* (en) David Forde – Soccerbase.com Rediger på Wikidata

* (en) David Forde – FootballDatabase.eu Rediger på Wikidata

* (en) David Forde – Soccerway Rediger på Wikidata

* (en) David Forde – EU-Football.info Rediger på Wikidata

* (en) David Forde – FBref Rediger på Wikidata

* (es) David Forde – as.com Rediger på Wikidata
* (en) Millwallfc.co.uk – Spillerprofil hos Millwall FC
* (en) Footballdatabase.eu – Player, David Forde – Spillerprofil
* (en) National-football-teams.com – Forde, David – Spillerprofil

| * v
* d
* r
Millwall FC – 2023/2024 |
| --- |
| 
* 1 Long
* 2 McNamara
* 3 M. Wallace
* 4 Hutchinson
* 5 Cooper
* 6 Evans
* 8 Mitchell
* 9 Bradshaw
* 10 Flemming
* 11 Malone
* 14 Burey
* 17 Styles
* 18 Leonard
* 19 Watmore
* 20 Bennett
* 21 Voglsammer
* 22 Emakhu
* 23 Saville
* 27 Trueman
* 33 Białkowski
* 39 Honeyman
* 50 Esse

Manager: Rowett
 |

| * v
* d
* r
Irlands tropp – EM i fotball 2012 |
| --- |
| 
* 1 Given
* 2 St Ledger
* 3 Ward
* 4 O'Shea
* 5 Dunne
* 6 Whelan
* 7 McGeady
* 8 Andrews
* 9 Doyle
* 10 Keane (k)
* 11 Duff
* 12 Kelly
* 13 McShane
* 14 Walters
* 15 Gibson
* 16 Westwood
* 17 Hunt
* 18 O'Dea
* 19 Long
* 20 Cox
* 21 Green
* 22 McClean
* 23 Forde
* Landslagstrener: Trapattoni

 | Det irske flagget |